Германия Украинаға "Леопард" танкілерін жібереді
"Германия Украинаға "Леопард" танкілерін жібереді" | "https://abai.kz/post/164171"
TITLE: Германия Украинаға "Леопард" танкілерін жібереді
URL: https://abai.kz/post/164171
META: "Германия Украинаға "Леопард" танкілерін жібереді" | "https://abai.kz/post/164171"
DATE: 25.01.2023
AUTHOR(s): Abai.kz
TOTAL WORDS: 148
TEXT: Бұл жөнінде Der Spiegel басылымы мен немістің N-tv телеарнасы хабарлады. Вашингтон да Киевке "Абрамс" танкілерін беру мәселесін қарастырып жатыр. Германия ақпарат құралдарының мәліметінше, Германия канцлері Олаф Шольц Украинаға "Леопард" танкілерінің соңғы үлгілерін жіберуді жөн көрген. Мәселе кемінде 14 техника жөнінде болып отыр. Берлин сонымен бірге өзге елдерге де неміс танкілерін беруге келісім береді, себебі шарт бойынша басқа елдер өндірушінің рұқсатынсыз техника бере алмайды. Бұған дейін Берлин рұқсат берсе, Украинаға "Леопард" танкілерін жеткізетінін Польша, Нидерланды, Испания мәлімдеген. Олардың қатарына Италия, Дания, Финляндия да қосылуы мүмкін. Украина билігіндегі дереккөзге сүйенген ABC арнасының хабарлауынша, Киевке "Леопард" танкілерін 12 ел беруге келіскен. Берілетін танкілер саны жүзге жетіп жығылады. 24 қаңтарда The Wall Street Journal басылымы дереккөздерге сүйене отырып, АҚШ президенті Джо Байден әкімшілігі Украинаға "Абрамс" танкілерін беруге ұйғарды деп жазған. Sky News Arabia АҚШ Украинаға 10 танк беруі мүмкін екенін жазса, Politico мәселе 30 шақты машина жөнінде болып отыр деп хабарлады. Abai.kz
